**Әлеуметтік нысандар Мәжіліс депутаттарының назарында**

04.07.2022

Алматы облысына жұмыс сапарымен келген Парламент Мәжілісінің депутаттары - «AMANAT» партиясы фракциясының мүшелері **Мақпал Тажмағамбетова** мен **Жанна Телпекбаева** Қонаев қаласындағы 900 орындық мектеп құрылысымен танысты.

*- Бұл нысанның құрылыс жұмыстарына «Еңбек» бағдарламасы арқылы 150 адам жұмысқа тартылған. Құрылыс жұмыстарына біз толықтай отандық өнімдерді қолданып жатырмыз. Құрылыс жұмысын халық қалаулылары бақылап отыр. Сондай-ақ ғимарат келесі жылы толығымен пайдалануға беріледі» - деді мердігер* ***Бекзат Молдабеков****.*

Құрылыс жұмыстарын аралап көрген Мәжіліс депутаттары бірқатар мәселелерге назар аударды.

*– Мердігерлер мектепті уақытында аяқтауы тиіс. Әрине, бірінші кезекте мектептің құрылысы жоғарғы деңгейде болса дейміз. Сонымен бірге сапалы құрал-жабдықтармен қамтамасыз етілуін, барлық стандарттарға сай болуын, яғни құрал-жабдықтарға, зертханалардың дұрыс орналасуына да бақылау қажет, - деді Мәжіліс депутаты* ***Мақпал Мазаққызы****.*

Жаңа білім нысанында балалардың сапалы білім алуына барлық жағ­дай жасалмақ. Мектепте оқу ка­бинеттерімен қатар, технологияларды өңдеу шеберха­насы, спорт залы, мәжіліс залы, асхана, компьютерлік сыныптар, медицина кабинеті болады.

Сонымен қатар, халық қалаулылары қала әкімшілігіне мемлекет қаржысына салынып жатқан нысанның сапасына ерекше мән беруді тапсырды және сала басшыларының өтініш­теріне құлақ түріп, білім саласын­дағы мәселелерді назарға алатындарын жеткізді. Білім мекеме­лерінде санитарлық құралдардың толық болуы мен талаптардың қатаң сақталуы керегін ескертті.

Жаңа ғимараттың пайдалануға берілу уақыты келесі жылдың қаңтар айы деп жоспарлануда. Қазіргі таңда құрылыс жұмыстары 50 пайызға аяқталған.